Pilar Nores Qarsiya
Pilar Nores Qarsiya (11 mart 1949, Kordova) — Perunun birinci xanımı Pilar Nores Qarsiya 1949-cu ilin martın 11-də Argentinanın Kordoba əyalətində anadan olub. Xanım Qarsiya Kordoba Dövlət Universitetini iqtisadiyyat ixtisası üzrə bitirib. Peru prezidenti Alan Qarsiya ilə ailə həyatı quran Pilar Nores Qarsiyanın Cozefina, Qabriela del Pilar, Lusiana Viktoriya adlı üç qızı və bir oğlu var. Peru qadınlarını iqtisadi və sosial inkişafın təşviqində hökumət proqramına yönəldilməsi və digər ictimai işlərdə fəaldır. Hələ həyat yoldaşının birinci prezidentlik dövründə tərk edilmiş uşaqlar üçün nəzərdə tutulmuş "Peru uşaqları üçün fond" qeyri-hökumət təşkilatının sədri olub.